open-index/open-wikipedia-markdown huggingface dataset:
Grefsen og Disen Velhus

**Grefsen og Disen Velhus** – populært kalt «**Svetter'n**» – ligger i Kjelsåsveien 18, altså midt i mellom strøkene Grefsen og Disen, i Bydel Nordre Aker i Oslo.

Bygningen er oppført på Byantikvarens gule liste – en oversikt over registrerte verneverdige kulturminner og kulturmiljøer i Oslo. 21.juni 2010 mottok  Svettern kulturskiltet «blåmerke» av selskapet for Oslo Byes Vel.

Pr. 2012 brukes Grefsen og Disen Velhus som selskapslokale og til kurs, seminarer og som samlinglokale for nærmiljøet. Huset har for øvrig kaffebar, frisørsalong, en butikk for barn/voksenklær og lager for et murerfirma.

## Historikk
Disen Vel syslet med planer om eget velhus allerede i 1912, men først i 1917, da vellene i området hadde slått seg sammen, ble det mer realisme i planene. Henrik Nissen d.y. – en av byens ledende arkitekter på den tiden – ble engasjert som arkitekt. Et murhus i nyklassisisme med den karakteristiske søylefronten reiste seg og sto ferdig i 1928. Etter mange års arbeid med tomtespørsmål og økonomi kunne Grefsen og Disen Vel den 19. mars 1929 ønske velkommen til årsmøte i eget velhus.

Huset var i full drift fra første stund. Det var kino i 2. etasje, og 1. etasje ble leid ut til restaurant i en del år. Revyer ble satt opp, og kor, musikkorps m.m. hadde øvelser og konserter her. Sanitetsforeningen, Grefsen Idrettslag med flere hadde basarer, møter og sammenkomster. Under andre verdenskrig ble huset beslaglagt av okkupasjonsmakten og benyttet til lasarett. Etter krigen fortsatte virksomheten med uforminsket styrke i noen år, blant annet med jazzklubben Grefsen Jazz-society. På midten av 1960-tallet ble huset bortleid i en periode, men ny drift tok til på begynnelsen av 1980-tallet. Bygningen ble pusset opp i 2007, blant annet med nytt gulv i storsalen. I 2011 ble taket skiftet med nytt belegg og en del murarbeid ble gjort.

## Kuriosa
Navnet «Svetter'n» stammer fra Grefsen kino – den tidligere kinoen i 2. etasje hvor det ofte var veldig varmt og nesten alltid fullt hus.
Kinoen holdt på fram til juni 1962.

## Kilder
* ''Nord i Aker gjennom 10&nbsp;000 år'', Historielaget Grefsen – Kjelsås – Nydalen 2004, ISBN 82-303-0167-0
*  ''Sør for Maridalsvannet'', Historielaget Grefsen – Kjelsås – Nydalen, 1991
* ''Under åsen – langs elva'', Historielaget Grefsen – Kjelsås – Nydalen, 1984
* *[[Oslo byleksikon]]*

## Eksterne lenker
* 
*  Historielaget Grefsen – Kjelsås – Nydalen
*  Grefsen og Disen Vel
*  Arkitekt Henrik Nissen d.y. (1888–1953)
*
Ellen MacArthur

**Ellen Patricia MacArthur** (født 8. juli 1976 i Derbyshire i England) er en tidligere britisk seiler. 7. februar 2005 satte hun verdensrekord i seiling jorden-rundt alene. Hun seilte 27&nbsp;354 nautiske mil (50&nbsp;660 km) med en gjennomsnittsfart på 15,9 knop og brukte 71 dager, 14 timer, 18 minutter og 33 sekunder og slo den tidligere verdensrekorden med en dag, åtte timer, 25 minutter og 49 sekunder.

Franske Francis Joyon som hadde verdensrekorden før MacArthur, satte ny verdensrekord i 20. januar 2008.  

MacArthur ble 8. februar 2005 utnevnt til *Dame Commander* (forkortet DBE) i Order of the British Empire for sine ferdigheter i seiling. Hun er således blitt adlet og har rett til å føre tiltaleformen *Dame* foran sitt navn.

I 2010 etablerte hun "Ellen MacArthur Foundation", som jobber for en mer sirkulær økonomi.

## Referanser

## Eksterne lenker
* 
* (en) https://www.ellenmacarthurfoundation.org/
Einar Lönnberg

**Einar Lönnberg** (født 24. desember 1865 i Stockholm, Sverige, død 21. november 1942 i samme by) var en svensk zoolog.

Lönnberg grunnla i 1904 det biologiske tidsskriftet *Fauna och Flora* og var ansvarlig utgiver frem til sin død i 1942.

Lönnberg ble i 1912 hedret av ornitologen Gregory Mathews ved at han navnga en underart av sørhavsjo etter ham, *Stercorarius antarctica lonnbergi*. Noen anser denne som en egen art under navnet *Stercorarius lonnbergi*.

Den ene forskningshytta som United States Antarctic Research Program oppførte på Birdøya like utenfor Sør-Georgia i desember 1962 ble navngitt 
*Lönnberg House* etter hans bekymring i forbindelse med sel- og hvalfangst rundt Sør-Georgia i 1906. *Lönnberg House* ble revet i juni 2005.

## Referanser
Gjesdahl

Flere personer har navnet **Gjesdahl**, blant annet:   

* Christen Mellbye Gjesdahl, Minervas redaktør våren 1965.
* Johan Fredrik Gjesdahl, møtte som vara for stortingsrepresentant Fredrik Ludvig Konow når han var Statsråd i Finansdepartementet i Bratlies regjering (1910&ndash;1912).
* Katharina Gjesdahl (1885&ndash;1975) &ndash; norsk forfatterinne.
* Kerstin Sofie Mellbye Gjesdahl Noach (f. 1935), norsk arkitekt.
* Paul Gjesdahl (1893&ndash;1969) &ndash; norsk journalist, teaterkritiker, forfatter og oversetter.

## Se også
* Gjesdal
Vrangselva

**Vrangselva** (svensk: *Vrångsälven*) er ei elv som renner fra Lierfløyta i Kongsvinger kommune, gjennom Eidskog kommune og videre over grensen inn i Eda kommune i Sverige hvor den renner ut i sjøen Hugn. Derfra renner vannmassene videre gjennom andre elver og sjøer før det når Vänern og følger Göta älv ut i Kattegat.

Ettersom vannskillet mellom Vingersjøen og Vrangselva bare er noen få meter høyt, vil vann ved høy vannstand i Glomma renne via Vingersjøen og over i Vrangselva. Vannskillet er på 145,56 meter ved gården Gropa om lag 500 meter sør for Granli stasjon. Dette fenomenet kalles bifurkasjon. Flom i Glomma kan på denne måten skape flom i Vrangselva. Det er mulig at Vrangselva følger Glommas tidligere løp slik det var før noe fikk Glomma til å renne vestover ved Kongsvinger.

## Krepsepestangrepet i 1971
Vrangselva ble i 1971 rammet av krepsepest som spredte seg oppover fra Sverige. Det ble forsøkt å stoppe spredningen med elektriske gjerder, men disse mislyktes. Spredningen stoppet først ved en betongdemning nesten øverst i elva.

## Referanser
Doi Inthanon

**Doi Inthanon** (thai ดอยอินทนนท์) er det høyeste fjellet i Thailand. Det er 2&nbsp;565 meter høyt. Fjellet var også tidligere kjent som **Doi Luang** (som betyr *stort fjell*) og **Doi Ang Ka** (som betyr *toppen av kråkenes dam*). I nærheten av bunnen av fjellet var det en dam hvor mange kråker samlet seg. Navnet *Doi Inthanon* ble gitt for å ære kong Inthawichayanon, en av de siste kongene av Chiang Mai, som var bekymret for skogene i nord og prøvde å bevare dem. Han ga ordre om at etter hans død skulle han begraves ved Doi Luang, som da ble gitt det nye navnet.

Skogene rundt Doi Inthanon ble i 1954 gjort om til en av Thailands originale fjorten nasjonalparker. I 1972 og 1975 ble området nasjonalparken omfattet utvidet, og nasjonalparken dekker i dag 482,40 kvadratkilometer.

## Galleri

Fil:DoiIthanonChedi.jpg|Dronningens *Napamaytanidol Chedi*
Fil:Doi_Inthanon_Thailand_2005.jpg|Toppen av Doi Inthanon-fjellet
Fil:InthanonPeak.jpg|Skilt ved toppen av Doi Inthanon
Fil:VachiratharnWaterfall.jpg|Vachiratharn-fossene


## Eksterne lenker
* 
* Den thailandske nasjonalparken ved Doi Inthanon
* thaibirding.com om Doi Inthanon
Edward Lessimore

**Edward John Lessimore** (født 20. januar 1881, død 7. mars 1960)  var en britisk skytter som deltok i de olympiske leker 1912 i Stockholm.

Lessimore ble olympisk mester i skyting under OL 1912 i Stockholm. Han var med på det britiske laget som vant lagskytingen i 50 meter rifle med 762 poeng foran Sverige med 748. De andre på laget var William Pimm,  Joseph Pepé og Robert Murray. Det var seks lag med fire mann på hvert som deltok i konkurransen. Lessimore skjøt 193 poeng som var det nest beste resultatet på det britiske laget.

## OL-medaljer
* 1912  Stockholm &ndash;  **Gull** i skyting, 50 meter rifle lagskyting (Storbritannia)

## Referanser


## Eksterne lenker
*
James Graham

**James R. Graham** (født 12. februar 1873 død 18. februar 1950) var en amerikansk skytter som deltok i de olympiske leker 1912 i Stockholm.

Graham ble olympisk mester i skyting under OL 1912 i Stockholm. Han vant trap-konkurransen med 96 poeng foran tyske Alfred Goeldel med 94. Han var også med på det amerikanske laget som vant lagskyting i  trap med 532 poeng foran Storbritannia med 511. De andre på laget var Charles Billings, Edward Gleason, Frank Hall, John Hendrickson og Ralph Spotts. Graham skjøt totalt 94 poeng som var det beste resultatet på det amerikanske laget.

## OL-medaljer
* 1912  Stockholm &ndash;  **Gull** i skyting, trap 
* 1912  Stockholm &ndash;  **Gull** i skyting, trap lagskyting (USA)

## Referanser


## Eksterne lenker
*
Ralph Spotts

**Ralph Lewis Spotts** (født 14. juni 1875 i Canton, Ohio, død 17. april 1924 i New York) var en amerikansk skytter som deltok i de olympiske leker 1912 i Stockholm.

Spotts ble olympisk mester i skyting under OL 1912 i Stockholm. Han var med på det amerikanske laget som vant lagskyting i trap med 532 poeng foran Storbritannia med 511. De andre på laget var Edward Gleason, James Graham, Frank Hall og John Hendrickson. Spotts skjøt totalt 90 poeng, som var det tredje beste resultatet på det amerikanske laget.

## OL-medaljer
* 1912  Stockholm &ndash;  **Gull** i skyting, trap lagskyting (USA)

## Eksterne lenker
*
The Split Program II

***The Split Program II*** (utgitt 2005) er det andre split albumet mellom de to tyske Metalcore-bandet Caliban og Heaven Shall Burn.

## Sporliste
**[[Heaven Shall Burn]]** 
# «Unleash Enlightment» (5:03)
# «No One Will Shed a Tear» (4:42)
# «Nyfædd von» (2:49)
# «If This Is a Man» (2:39)
# «Downfall of Christ» (Merauder plateomslag) (3:11)  
# «Destroy Fascism» (Endstand plateomslag) (2:00) 
**[[Caliban]]** 
# «The Revenge» (3:20)
# «Arena of Concealment» (3:18) 
# «One Day» (2:22)
# «A Summer Dream» (4:41) 
# «One More Lie» (3:36)

## Kilder
*The Split Program II hos Encyclopaedia Metallum

## Eksterne lenker
*
Emil Smith

**Emil Smith** (født 7. mai 1887, død 16. mai 1957) var en norsk historiker og professor i klassisk filologi ved universitetet i Oslo. Foruten flere bøker om gresk og romersk historie skrev han den populære boken *Disse fjerne år* (1936), en vidtfavnende skildring av Norge i de siste tiårene før første verdenskrig, slik Smith kjente dem fra sin egen barndom og ungdom. 1954&ndash;55 bodde han i Hellas, og sendte reisebrev derfra til *[[Dagbladet]]*. Disse ble utgitt i bokform som *Sol og søyler: lykkelige dager i Hellas* i 1955.

Han var sønn av kriminaldommer Hjalmar Smith (1857–1928) og Johanna Ovidia Fredrikke Ellefsen (1864–1947). Han var første gang gift (fra 1916) med stud.philol. Alfhild Marie Frost (1889–1921), datter av kongelig fullmektig Diderik Cappelen Frost, og andre gang (fra 1924) med cand.mag. Ragna Rogstad (1897–1960), datter av rektor Trond Rogstad. Smith ble medlem av Norsk Kvinnesaksforening, etter at Margarete Bonnevie hadde blitt ny leder i 1936.

## Verker
* *Hellas før Homer: den forhistoriske kultur i den greske verden* (1926)
* *Homer og hans samtid* (1928)
* *Disse fjerne år: tids- og miljøskildringer fra Norge i tiden omkring århundreskiftet og frem til verdenskrigen* (1936)
* *Det romerske keiserdømmes historie* (1938)
* *Norge i tusen tunger: en analyse av tanker og innhold i norsk litteratur gjennom tidene* (1941)
* *Romerske keisere: populære forelesninger* (1942)
* *Det antikke verdensbilde* (1943)
* *Det store århundre i romersk keisertid* (sammen med H. P. L'Orange, 1944)
* *Sol og søyler: lykkelige dager i Hellas* (1955)

## Referanser
Jay Clark

**Jay Clark, Jr.** (født 25. januar 1880 i Newton, Iowa, død 6. februar 1948) var en amerikansk skytter som deltok i de olympiske leker 1920 i Antwerpen.

Clark, Jr. ble olympisk mester i skyting under OL 1920 i Antwerpen. Han var med på det amerikanske laget som vant lagskyting i trap med 547 poeng foran Belgia med 503. De andre på laget var Mark Arie, Horace Bonser, Forest McNeir, Frank Troeh og Frank Wright. Clark, Jr. skjøt totalt 84 poeng som var det svakeste resultatet på det amerikanske laget. Det var åtte lag med seks deltakere på hvert lag som deltok i konkurransen som ble avviklet 22. og 23. juli 1920. 
 
## OL-medaljer
* 1920  Antwerpen &ndash;  **Gull** i skyting, trap lagskyting (USA)

## Eksterne lenker
*
United States Antarctic Program

**United States Antarctic Program** (eller **USAP**; tidligere kjent som **United States Antarctic Research Program** eller **USARP** og **United States Antarctic Service** eller **USAS**) er en offentlig amerikansk organisasjon som koordinerer forskning og bistand for forskningsorganisasjonene i Antarktis.

United States Antarctic Program ble etablert av det amerikanske National Science Foundations polaravdeling og yter bistand til forskning som kun kan utføres fra Antarktis eller som er best egnet til å utføres derfra.

I dag har organisasjonen ansvaret for tre helårlige forskningsstasjoner i Antarktis; McMurdo Station, Amundsen-Scott South Pole Station og Palmer Station. I tillegg kommer flere sesongstasjoner og marinefartøyer som seiler i antarktiske farvann.

## Referanser


## Eksterne lenker
*
Partick

**Partick** (Skotsk-gælisk: *Partaig*) er en bydel i Glasgow og ligger på den nordlige elvebredden av Clyde, rett overfor Govan. Bydelen var tidligere en selvstendig landsby før den fikk status som police burgh i 1852 og ble innlemmet i Glasgow i 1912.

Partick var det kongelige residentstedet i kongedømmet Strathclyde. Sammen med Govan, som var det religiøse senteret og Dumbarton, som var hovedstaden var Partick et sentralt sted i kongedømmet.

Partick stasjon ligger i Partick og er en kombinert jernbanestasjon og undergrunnsstasjon. Stasjonen danner sammen med den nærliggende busstasjonen et av de viktigste transportknutepunktene i Glasgow, med tilknytninger til mange steder i Stor-Glasgow og resten av Strathclyde 

Fotballaget Partick Thistle FC ble grunnlagt i Partick i 1876, men flyttet til Maryhill i 1909. I Patrick ligger cricketbanen Hamilton Crescent hvor den første landskampen i fotball noensinne ble spilt. Kampen var mellom  og  og endte 0&ndash;0.
Kwa-språk

**Kwaspråka** blir snakka i de sørøstlige delene av Elfenbenskysten, i Ghana, Togo og Benin, og det sørvestre hjørnet av Nigeria. Navnet blei danna i 1885 av Krause og brukt av Westermann (1952) og Greenberg (1963). Det er avleda av ordet for «folk» i mange av kwa-språka, ord som inneholder rota *kwa*. Kwa-språka er en grein av voltakongo-språka som på si side er en grein av niger-kongospråka.

Bennett & Sterk (1977) har argumentert for at kwa-språka opprinnelig ikke var ei gruppe av slektspråk, og de gjør framlegg om å dele kwa-språka inn i tre grupper: yorubaspråk, igbospråk, medlemmer av benuekongo-språka, og de «egentlige» kwa-språka. Denne delmengden av kwa-språka blir nå og da kalt for «nye kwa».

Kwa-språka kan deles inn i to grupper, nyo og vestbreddespråk. Nyo-gruppa inneholder ca. 50 språk, framfor alt snakka i Ghana og sørlige Elfenbenskysten, blant annet akan, Ga-dangme-språka, anyi, baule, og potou-tano-språka (blant annet guang-språk og logba-språk).

Resten av kwa-språka blir kalt *vestbreddespråk* fordi de blir snakka på vestsida av Volta i Ghana, Togo, Benin og sørvestlige Nigeria. Av disse ca. 25 språka er gbe-språka den største gruppa, med ca. 5 millioner talere; andre språk er avatime, nyangbo-tafi og animere.

## Se også
* Kru-språk
* Gur-språk

## Litteratur

*Bennett, Patrick R. & Sterk, Jan P. (1977) 'South Central Niger-Congo: A reclassification'. *Studies i African Linguistics*, 8, 241&ndash;273.
*Hintze, Ursula (1959) *Bibliographie der Kwa-Sprachen und der Sprachen der Togo-Restvölker (mit 11 zweifarbigen Sprachenkarten)*. Berlin: Akademie-Verlag. 
*Stewart, John M. (1989) 'Kwa'. In: Bendor-Samuel & Hartell (eds.) *The Niger-Congo languages*. Lanham, MD: The University Press av America.
*Westermann, Diedrich Hermann (1952) *Languages av West Africa* (Handbook av African Languages Part II). London/New York/Toronto: Oxford University Press.
Grefsenåsen

**Grefsenåsen** er et høydedrag lengst sørvest i Lillomarka. Høyeste punkt er **Grefsenkollen** på 379 meter over havet. Grefsenkollveien fører til toppen hvor en restaurantbygning ble oppført i 1927.

Grefsenåsen er et populært tur- og rekreasjonsområde og blir benyttet til mange ulike aktiviteter – fra ordinær mosjon, trening, sykling og skiidrett til klatring og paragliding.

## Historikk
Østre Grefsen har vært i Olsenslektens eie fra 1854. Det var Iver Bredo Olsens interesse for hjembygden som gjorde at Grefsenåsen ble bevart og utlagt til folkepark. Saken hadde ofte vært oppe blant kommunestyrets representanter, og Iver Bredo Olsen hadde tilbudt seg å selge deler av Grefsenåsen til kommunen for en rimelig penge mot at den ikke skulle bebygges, men utlegges til folkepark. Han fikk mange gode tilbud på eiendommen fra kakser som ville ha seg en skikkelig utkikkstomt. I 1912 solgte han 1350 mål av Grefsenåsen til Aker og Kristiania kommuner i fellesskap for 120&nbsp;000 kroner mot at den ikke skulle bebygges.

## Referanser




## Litteratur
* *[[Oslo byleksikon]]*

## Eksterne lenker
* Grefsenkollen restaurant
* Historielaget Grefsen – Kjelsås – Nydalen
* Lillomarkas Venner
* Oslo Skisenter – Grefsenkollen
* Østre Grefsen
* Grefsenkollen opp (motbakkeløp)
* Historisk turtips i Grefsenåsen
Transcendent

**Transcendent** kan referere til:
* Transcendent (matematikk)
** Transcendent tall, tall som ikke er algebraisk
** Transcendent funksjon, funksjon som ikke tilfredsstiller noen algebraisk ligning der koeffisientene er polynomer
* Transcendent (filosofi), noe som ligger utenfor eller over den menneskelige grensen for personlig forståelse
Hamilton Crescent

**Hamilton Crescent** er en cricketbane som ligger i Partick i Glasgow. Banen er hjemmebanen til West of Scotland Cricket Club.

Banen er imidlertid mest kjent for at tidenes første landskamp i fotball ble spilt der den 30. november 1872. Kampen var mellom  og  og endte 0&ndash;0, og tilskuertallet skal ha vært 4000. Det ble spilt flere landskamper på banen i 1874 og 1876, før landslaget flyttet til Hampden Park i Glasgow. Cupfinalen i den skotske FA-cupen ble spilt på banen i 1877.
Grefsenkleiva

**Grefsenkleiva** er en slalåmbakke i østskråningen av Grefsenåsen. Den ble anlagt i 1930-årene og ble utbedret med 2 traséer, lysanlegg og skitrekk i perioden 1960-1978. Bakken er 450 meter lang, 50 meter bred og har en høydeforskjell på 110 meter. Grefsenkleiva er per 2008 en del av Oslo Skisenter.

## Eksterne lenker
* Historielaget Grefsen – Kjelsås – Nydalen
* Oslo Skisenter – Grefsenkollen
BirdLife International

**BirdLife International** er et verdens&shy;omspennende ornitologisk råd for bevarelse av fugler og deres habitater. Det var tidligere kjent under navnet **International Council for Bird Preservation** og ble etablert 20. juni 1922 i London. Rådet er offisiell rødlistemyndighet for truede fugler. 

Rådet, som opprinnelig ble stiftet av T. Gilbert Pearson (USA), Frank E. Lemon (Storbritannia), Jean Theodore Delacour (Frankrike), P.G. Van Tienhoven og A. Burdet (begge fra Nederland), består av et verdensomspennende nettverk av partnerorganisasjoner, inkludert organisasjoner som RSPB, Gibraltar Ornithological & Natural History Society (GONHS), National Audubon Society, Bombay Natural History Society, Royal Australasian Ornithologists Union, Royal Forest and Bird Protection Society of New Zealand, Malaysian Nature Society og BirdWatch Ireland. Nåværende president er Prinsesse Takamado (enken etter Norihito, Prins Takamado). Tidligere har også dronning Noor av Jordan vært president i rådet.

## Taksonomi og nomenklatur
BirdLife har samarbeidet med Lynx Edicions om nettstedet Handbook of the Birds of the World Alive (overført til Birds of the World ved Cornell Lab of Ornithology) om å gi ut bokverket *[[HBW and BirdLife International Illustrated Checklist of the Birds of the World]]*, volum 1 og 2 (global sjekkliste for fugler), som blant annet Den europeiske union (EU) har valgt som sitt offisielle standard referanseverk for taksonomi og nomenklatur av ikke-passerine fugler. Volum 2 av bokverket kom ut i desember 2016 og handler om de tallrike spurvefuglene (passerine fugler).

BirdLife International har bestemt at fugler på IUCNs rødliste for framtiden skal følge den ny globale sjekklista for taksonomi og nomenklatur – AviList, som organisasjonen også har vært med på utvikle sammen med de fire store globale sjekklistene. BirdLife påpeker imidlertid at oppdateringen av rødlista vil kunne ta to til tre år å fullføre, siden rødlistekriteriene må tilpasses den nye sjekklista.

## Se også
* BirdLife Norge
* HBW and BirdLife International Illustrated Checklist of the Birds of the World
* The eBird/Clements Checklist of Birds of the World
* IOC World Bird List
* Evolutionarily Distinct and Globally Endangered (*EDGE of Existence*)

## Referanser




## Kilder
* BirdLife International: ''Our History - The world’s oldest international conservation organisation''. Besøkt 2016-07-23

## Eksterne lenker
*  BirdLife Internationals hjemmeside
Transcendent funksjon

En **transcendent funksjon** er en ikke-algebraisk matematisk funksjon. I motsetning til en algebraisk funksjon, tilfredsstiller ikke en transcendent funksjon en polynomisk ligning der koeffisientene selv er polynomer.

Eksempler på transcendente funksjoner er eksponentialfunksjoner, logaritmiske funksjoner og trigonometriske funksjoner (for eksempel e*x*, log *x* og sin *x*).
Bergen fallskjermklubb

**Bergen Fallskjermklubb** (**BFSK**) er en fallskjermklubb med base på Flesland flyplass, utenfor Bergen.

BFSK sitt første hopp ble gjort påsken 1971.

Klubben eier et Cessna 182 fra 1974 som bærer navnet Malvin. Dette flyet har registrering LN-DBY. Flyet fikk ny motor i 1999 og i 2009.

## Eksterne lenker
* Bergen Fallskjermklubb (BFSK)
* Malvins hjemmeside 
* Klubbhuset
* BFSK hos bsi.no
Grefsensetra

**Grefsensetra**, Grefsenkollveien 20, var i mange år et populært utfarts- og serveringssted. Tidligere var det en husmannsplass her under Østre Grefsen gård som ble kalt «Fjellstua». Bygningen lå der hvor Grefsenseteren Boligsameie ligger i dag. Stedet ble nedlagt på begynnelsen av 1980-tallet og brant ned til grunnen natt til 1. januar 1988.

## Eksterne lenker
* Historielaget Grefsen – Kjelsås – Nydalen
* Østre Grefsen
Norway Post

**Norway Post** er en engelskspråklig nettavis som skriver om Norge og norske forhold for et engelsklesende publikum, både i og utenfor Norges grenser. Avisa ble publisert første gang i 1999.

Ansvarlig redaktør er Rolleiv Solholm.

## Eksterne lenker
* 
*
Ernst Mohr

**Ernst Mohr** (1877–1916) var en tysk turner. 

Han deltok i turn under Sommer-OL 1904, der han fikk 4.-plass i mangekampen sammenlagt. I samme OL fikk han også 8.-plass på 100 meter og 12.-plass i lengde.

## Referanser


## Eksterne lenker
*
Jaam-e-Jam International

**Jaam-e-Jam International** er en iranskspråklig TV-kanal som er basert i USA med bidrag fra iranske utvanderere.

Jaam-e-Jam International ble etablert i 1982 av Manouchehr Bibiyan i samarbeid med iranske flyktninger til USA etter den iranske revolusjonen i 1979. 

Regjeringen i Iran er svært kritisk til kanalen, og den har fått mye oppmerksomhet i media. Jaam-e-Jam International har blant annet hatt flere parodier av lederne i det iranske regimet. I tillegg har kanalen lagret en rekke musikkvideoer av persiske popstjerner på 1980-tallet, og sender mange rapporter fra det persiske samfunnet i eksil. Flere av disse programmene er distribuert ulovlig i Iran. 

Kanalens sendinger er allment tilgjengelig i mange deler av verden via satellitt. I Norge tilbyr Get og Canal Digital kanalen.

## Eksterne lenker
*
Trollvann

**Trollvann** i Lillomarka (320 moh.) ligger ved Grefsenkollveien mellom Grefsenåsen og Lachmannsfjellet. Trollvann ble rensket opp i 1920 for bading og skøyteløping. Akebakke og to skibakker ble anlagt, og en gammel stue ved vannet – Trollvannstua – ble påbygd til serveringssted.

Det er en godkjent bålplass ved vannet, der bål kan tennes hele året.

## Referanser




## Eksterne lenker
* Historielaget Grefsen – Kjelsås – Nydalen
* Lillomarkas Venner
* Trollvannstua
* Skiforeningen, markadatabasen om Trollvann i Lillomarka
* Bymiljøetatens badeinfo
* Dybdekart, oppmålt av Oslo kommune i 1990, publisert av NVE
Louis Van de Perck

**Louis Van de Perck** var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.

Van de Perck ble olympisk mester to ganger i bueskyting under OL 1920 i Antwerpen. Han kom på andreplass i den individuelle konkurransen i *sittende liten fugl*. Det var seks deltakere alle fra Belgia. I den individuelle konkurransen i *sittende stor fugl* kom han også på andreplass. De var de samme seks belgierne som deltok i denne konkurransen.
I lagkonkurranse i både stor og liten sittende fugl var det kun et lag som deltok og besto av de seks belgierne som var med i de individuelle konkurransene. Uansett plassering var de seks deltakerne garantert to olympiske gullmedaljer i lag.

## OL-medaljer
* 1920  Antwerpen &ndash;  **Gull** i bueskyting, sittende liten fugl lagkonkurranse (Belgia)
* 1920  Antwerpen &ndash;  **Gull** i bueskyting, sittende stor fugl lagkonkurranse (Belgia)
* 1920  Antwerpen &ndash;  Sølv i bueskyting, sittende liten fugl
* 1920  Antwerpen &ndash;  Sølv i bueskyting, sittende liten fugl

## Eksterne lenker
*
Trollvannstua

**Trollvannstua** ligger ved Trollvann i Lillomarka. Trollvannstua er et populært utfartssted i Grefsenåsen, slik det har vært siden kommunen overtok området og åpnet stua i 1916. Til Trollvannstua kan man kjøre nesten til døra, man kan starte eller avslutte sykkelturen i Lillomarka her, bade i Trollvann like ved, stå slalåm i det lille alpinanlegget ved hytta eller legge avgårde på ski langs de mange preparerte løypene som starter ved hytta.

## Historikk
Allerede i 1870-årene dro folk på landtur til det mystiske Trollvannet i Grefsenåsen. Opprinnelig var Trollvannstua en husmannsplass under Grefsen gård. I 1890 bygget redaktør Amandus Schibsted en hytte her. 25 år senere startet Hermane Hansen servering i Trollvannstua. Hun hadde tidligere drevet Kattisa i Østmarka, som måtte stenge da Nøklevann ble drikkevann. Etter at Hermane flyttet til Trollvann gikk hun under navnet «Mor Kattisa». Før «Mor Kattisa» startet driften på stedet gjorde kommunen mye for at Trollvann og området rundt skulle bli en folkepark. Trollvann var nærmest en gjengrodd myr, men den ble rensket og klargjort for bading om sommeren og skøyteløp om vinteren. Det ble også anlagt akebakke og et par skibakker ved vannet.

## Eksterne lenker
* Historielaget Grefsen – Kjelsås – Nydalen
* Lillomarkas Venner
* Trollvannstua
Brente steders regulering

**Brente steders regulering** var en norsk offentlig etat som ble opprettet på initiativ av Gjenreisningsnemda underlagt Administrasjonsrådet ved Innenriksdepartementet i slutten av juni 1940, først under navnet **Krigsskadde steders regulering**.

Institusjonen skulle stå for utarbeidelse av reguleringsplaner for byer og tettsteder i Norge som var rammet av krigsherjinger under andre verdenskrig i perioden 1940 til 1945. Professor i arkitektur, Sverre Pedersen, var institusjonens leder for statens regning frem til han ble erstattet av Erik Rolfsen i 1945. Arbeidet fortsatte etter krigen og da særlig med gjenreisingen av Nord-Troms og Finnmark etter nedbrenningen i 1944. 

Hver by og hvert tettsted, tilsammen 27 i tallet, fikk hvert sitt lokalkontor med en bestemt gruppe norske arkitekter for å arbeide med reguleringsplaner. Blant annet Bodø, Kristiansund, Molde, Åndalsnes, Elverum, Steinkjer, Namsos og en rekke byer og fiskevær i Finnmark er steder institusjonen arbeidet med planer for. Etter krigen ble mange av planene kritisert fordi mange mente de hadde blitt påvirket av den tyske okkupasjonsmakten. Blant arkitektene som arbeidet i etaten var Ina Backer og Helene Kobbe.

Kaibakken i Kristiansund er et av de tydeligste eksempler på aksemotivet institusjonen tok initiativ til. Arkitekt Pedersen så på planarbeidet for Kristiansund som ett av sine hovedverk. Også Arne Korsmo som var byarkitekt i Kristiansund deltok i denne planleggingen.

Prinsippene for byplanlegging i BSR ble vanlig i Norge etter krigen, blant annet obligatorisk soneplanlegging og funksjonsdeling.
Brente steders regulering ble offisielt nedlagt 1952, men fungerte i Finnmark til 1955. Institusjonens arkiv er i dag lagret under Riksarkivet.

## Referanser




## Litteratur
*

## Eksterne lenker
* Steinkjerleksikonet
* Gjenreisingsbyer
Curse of Enchantia

***Curse of Enchantia*** er et eventyrspill som ble utviklet av Core Design, og lansert i slutten av 1992.

## Handling
I et parallelt univers lider en fantasi-verden kalt Enchantia under den grusomme kontrollen av en kraftig pakt av onde hekser. Deres forfengelige og forferdelige dronning, som klarte å overgå resten i fordervelse, søker et levende mannlig barn fra en annen dimensjon som hovedingrediens for å skape evig ungdom. Etter å ha lånt magiske krefter fra alle de andre heksene i Enchantia etter løfter om å gjøre dem unge for alltid, oppretter heksen en usynlig portal-forbindelse til jordkloden.

En dag i løpet av 1990-tallet spiller en ung engelsk tenåring ved navn Brad baseball sammen med sin søster Jenny når heksa får øye på ham gjennom portalen. Hun utfører en trollformel, og Brad forsvinner i et lysglimt. Spillet begynner når Brad, kledd i klær fra Middelalderen, våkner i et fangehull. Men gutten klarer å stikke av fra fangenskap, og legger ut på en reise for å komme hjem trygt. I løpet av sitt surrealistiske eventyr møter Brad forskjellige problemer, møter en rekke vennlige og fiendtlige karakterer, og blir en motvillig helt som bare kan bryte forbannelsen og rive ned ondskapens kontroll over Enchanta.

Brad faller ned i en vollgrav før han stopper i en labyrint. Han ankommer en nærliggende landsby, som gjentatte ganger blir besøkt i løpet av hele spillet. Brad reiser også til de forskjellige hjørnene av landet, møter bisarre karakterer, og opplever absurde opplevelser: Deriblant Edge of the World Cliff, Ice Palace og Valley of the Lost (et område hvor alle slags gjenstander som gått tapt fra jordkloden har havnet) før gutten endelig kommer seg inn til den onde dronningens borg for å beseire henne en gang for alle.

## Referanser


## Eksterne lenker
* 
* Curse of Enchantia | Abandonia
* Omtale av Curse of Enchantia (1992) The DOS Spirit © - Norske omtaler av gamle DOS-spill
Janus Theeuwes

**Adrianus «Janus» Cornelis Theeuwes** (født 4. april 1886 død 7. august 1975) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.

Theeuwes ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Joep Packbiers, Piet de Brouwer, Driekske van Bussel, Jo van Gastel, Tiest van Gestel, Janus van Merrienboer og Theo Willems. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng det belgiske laget 2924 og Frankrike 2328.

## OL-medaljer
* 1920  Antwerpen &ndash;  **Gull** i bueskyting, bevegelig fugl 28 meter lagkonkurranse  NED

## Referanser


## Eksterne lenker
*
Paula Strasberg

**Paula Strasberg** (født **Pearl Miller**; 1909–1966) var en amerikansk skuespillerinstruktør og skuespillerinne. Hun var Lee Strasbergs andre kone og var Marilyn Monroes skuespillerinstruktør i flere år.

## Biografi
Paulina Miller ble født i 1909 i New York. Hun debuterte på Broadway i 1927 i teaterstykket *The Cradle Song*. Strasberg spilte i en rekke andre teaterstykker frem til *[[Me and Molly]]* i 1948. Elia Kazan oppgav blant andre henne som medlem i USAs kommunistiske parti da han vitnet for Un-American Activities Committee i 1952. Strasberg ble svartelistet som følge av dette, noe som satte den stopper for en videre skuespillerkarriere.

I 1934 giftet hun seg med teaterregissøren, teaterprodusenten, skuespilleren og skuespillerinstruktøren Lee Strasberg. Ekteparet fikk barna Susan og John sammen.

Strasberg møtte Marilyn Monroe for første gang i 1954, da Monroe spilte inn *[[Show business]]*. Strasberg ble Monroes skuespillerinstruktør på filmsettet fra og med *[[Bus Stop]]* (1956) og hadde denne jobben frem til Monroes død i 1962.

I 1962 ble Strasberg belønnet med Spirit of Achievement Award fra Yeshiva Universitys Albert Einstein College of Medicine.

Strasberg døde av hjerteinfarkt 29. april 1966 på Beth Israel Hospital på Manhattan. Hun er gravlagt på Westchester Hills Cemetery.

## Fotnoter



## Referanser


## Eksterne lenker
*
Tore Christiansen (bedriftsleder)

:*For lokalpolitikeren med samme navn, se [[Tore Christiansen (politiker)]].*

**Tore Christiansen** (født 1962) en norsk gründer, filantrop, investor og konsernsjef for SFF Gruppen, Scandinavian Fittings & Flanges. Sammen med sine barn, Boye Christiansen og Julie Trettenes, er Christiansen hovedaksjonær i ishockeylaget Stavanger Oilers. Han er også styreleder i klubben. Christiansen har mottatt flere priser for sitt arbeid i SFF, Stavanger Oilers og Norsk Ishockey.

Gjennom selskapet Job Holding AS, som han eier med sine barn, er de majoritetseier i Oilers Holding AS. Med 58% av aksjene i Oilers Holding, kontrollerer de selskapene Stavanger Oilers AS, Oilers Esport AS, Oilers Event AS og Oilers Invest AS. Job Holding AS eies av Tore Christiansen selv (10%), datteren Julie Trettenes (45%) og sønnen Boye Christiansen (45%).

## Referanser
Fimose

**Fimose**, **trang forhud**, (*phimosis*), er en forsnevring av forhuden (prepucium) på penis, slik at den ikke kan trekkes tilbake over penishodet. Tilstanden trang forhud er oftest medfødt.

Dersom forhuden er så trangt at urinen får ekstra motstand ved vannlatning vil urinen presses mellom penishodet og forhuden slik at forhuden «blåses opp» under vannlatning. Dette kan gi betennelse av forhud og penishode, kalt balanitt. 

I USA, samt i jødiske og muslimske miljøer, er det vanlig at forhuden fjernes raskt etter fødsel ved et inngrep som kalles omskjæring. I flere land er det vanlig å behandle fimose med omskjæring.

Ved fire-års kontrollen hos barn oppvokst i Norge, er det prosedyre at man på helsestasjonen kontrollerer gutter for å se om det om det kan dannes en liten åpning i forhuden hvis denne trekkes litt bakover. Dersom det ikke kan skapes noen åpning, kan det være aktuelt å henvise til operasjon, som ofte er vanlig å gjøre i 6-7 års alder. I Norge er det vanlig å gjøre et inngrep som kalles "Y til V plastikk".

Fra puberteten kan trang forhud være plagsom ved reisning/ereksjon. Da kan det være smertefullt å trekke forhuden bakover over penishodet, og det kan gi smerte ved samleie. 

Etter puberteten er det viktig å kunne trekke forhuden tilbake for rengjøring siden det dannes smegma (hudtalg),  som kan bli betent. 

## Se også
* Parafimose
Conker’s Bad Fur Day

***Conker's Bad Fur Day*** er et action-plattformspill for Nintendo 64 utviklet og publisert av Rareware i 2001. Spillet er det andre spillet i Conker serien.

I motsetning til forgjengeren Conker Pocket Tales til Gameboy Color, som var egnet seg for alle aldersgrupper, hadde Conker's Bad Fur Day 15-årsgrense.

Spillet handler om et ekorn som kalles Conker som må finne veien hjem etter å ha drukket for mye på baren "The cock and plucker" og gått feil vei når han skulle hjemover. han våkner opp ved en liten åker der han møter fugleskremslet ved navn Birdy, Birdy lærer Conker hvordan Kontekst Sensitiv knappene i spillet fungerer.

Spillet fikk en remake på Xbox i 2005 ved navn Conker: Live And Reloaded, Som hadde bedre grafikk, noen forandrede sekvenser i enspiller modusen og en helt ny flerspiller modus som utnyttet online funksjonene til Xbox Live og erstattet den originale flerspillermoudsen i Conker's Bad Fur Day på Nintendo 64.

4. august 2015 ble Nintendo 64-utgaven av *Conker's Bad Fur Day* relansert i spillsamlingen Rare Replay til Xbox One, denne relansering er omtrent helt lik originalversjonen, med unntak av at instruksjonene som blir forklart i spillet forandrer på knappikonene i snakkeboblene for å matche Xbox One kontrolleren og alle Nintendo logoer er erstattet med Microsoft logoer.

## Mottagelse

*Conker's Bad Fur Day* fikk gode kritikker da det ble sluppet ut, og fikk en samlet rangering på 92 av 100 poeng fra Metacritic. Mange publikasjoner og nettsteder sa at spillet hadde noe av det beste grafikken som var tilgjengelig for Nintendo 64. Flere kritikere sa at spillet hadde flere tekniske effekter som var veldig uvanlige på den tiden, spesielt for et Nintendo 64-spill, som dynamiske skygger, farget lys, detaljerte animasjoner, leppesynking, og mer. Shane Satterfield fra GameSpot sa at spillet fikk andre Nintendo 64-spill til å se nærmest historiske og 16-bit ut. IGNs Matt Casamassina roste spillet for dets 3D-verdner, «imponerende» teksturer og karakterdesign. Flere anmeldere kommenterte på at bildefrekvensen i spillet sank noen steder, men ikke at det forårsaket noen drastiske problemer, og at det var overkommelig.

## Referanser




## Eksterne lenker
*
Sola Fotball

**Sola Fotballklubb** (stiftet i 1934 som *Sola Turn og Idrettslag*) er en norsk fotballklubb fra Sola i Rogaland. 

Sola rykket opp til 2.divisjon i 2019, men rykket ned igjen neste sesong.

## Tabellen

## Historikk
Klubben var tidligere en fotballavdeling i *[[Sola Idrettslag]]* (som ble stiftet *Sola Turn og Idrettslag* i 1934), men skiftet navn i 1947. Det var først i 1995 at idrettslaget ble delt opp og etablerte *Sola Fotball* og *[[Sola Håndball]]*.

Klubben vant Rogalandscupen i 1990 og 2013. 

Klubben vant 4. divisjon i 2013, og rykket opp til 3. divisjon. I 2014 gjentok Maurice Ross sine gutter fjoråret, og vant 3.Divisjon med 11 poeng. Dermed blir det 2. Divisjon i 2015. 

### Kvinner
A-laget for kvinner rykket opp til 1. divisjon i 2009. Sola sitt damelag ble etter en turbulent 2011/2012 sesong nedlagt, grunnet for lite spillere.

### Menn
A-laget for herrer har stort sett holdt seg i 3. divisjon; vant divisjonen i 1996 og fikk dermed tre sesonger i 2. divisjon; 1997, 1998 og 1999.

### Spillerstall A-lag Herrer

Keepere: Roy Aleksander Skjæveland, Janvier Ndikumana, Ian Moore

Forsvarsspillere: Maurice Alexander Ross, Ole Theodor Berthelsen, Anders Joa, Kittinan Kaephou, Olav Lilleås, Vegard Maldal (C), Endre Heradstveit

Midtbanespillere: Tom Erik Maldal, Arild Nilsen (C), Emil Mikalsen, Joachim Boxill Knutsen, Ørjan Djup Nesvik, Jakob Storhaug, Vetle Hellestø, John Arild Folkvord

Angrepsspillere: Morten Eriksen, Lennox Kanu, Kristoffer Rasmussen, Tord Oftedal, Rune Soltvedt 

#### 2008&ndash;2010
I 2008 ble det nedrykk til 4. divisjon etter en svak sesong, som ble avsluttet med 3&ndash;7-tap borte mot . Men herrelaget rykket rett opp igjen etter 2009-sesongen, og endte på 2.-plass i 2010

**2013**

Sola rykket igjen opp til 3. divisjon gjennom å vinne 4 divisjon. Laget "cruiset" gjennom 4. div med kun et tap. Sola scoret over 100 mål, og den største seieren var hele 11-0 hjemme mot FC Show.

;3. divisjon, avdeling 12, 2008

;3. divisjon, avdeling 13, 2010

#### Tabellen 2011
;3. divisjon, avdeling 6

#### Tabellen 2012
;3. divisjon, avdeling 6

#### Tabellen 2013
;4. divisjon, avdeling 2 (Rogaland)

## Seriesesongen 2015
## 2. divisjon avdeling 3

## Referanser


## Eksterne lenker
*
Vegsundet

**Vegsundet** er et sund i Ålesund og Sula kommuner i Møre og Romsdal. Det skiller bygda Veibust på Sula fra Ålesund-bydelen Vegsund. Navnet kan komme av «veig» som betyr kilde eller styrkende drikke, etter en kilde på stedet.

Vegsundet er rundt en kilometer langt og 50-100 meter bredt. Det går fra Åsefjorden innerst i Borgundfjorden i vest til Flisfjorden, en sidearm av Storfjorden i øst. Lengst øst i sundet passerer Europavei 39 over Vegsundbrua, som ble åpnet i 1938. Broen fra 1938 erstattet av ny i 1976, den gamle ble revet i 1981. Den første broen var en buebro i fagverk av stål. Den var 175 meter lang og hadde en seglingshøgde 17 meter. Kjørebredden var 5 meter.
## Referanser
Austrocedrusslekten

**Austrocedrus-slekten** (latin: *Austrocedrus*) er en slekt av smale bartrær i sypressfamilien *(Cupressaceae)*. Den har bare en art – ***Austrocedrus chilensis*** – som vokser i Chile og tilstøtende områder i Argentina. Den står nært slekten Libocedrus. Enkelte forskere vil kalle den *Libocedrus chilensis*.

*Austrocedrus chilensis* når 10-25 meter, er smalt konisk, og har skjellaktige nåler som sitter tett på kvistene, omtrent som hos *[[tujaslekten]]*. Nålene står to og to i par, og parene kan ha ulik nålelengde. Nålene har en lys langsgående stripe.

Konglene er inntil 10&nbsp;mm lange, har fire skjell, hvorav to er sterile og to fertile med to frø hver.

Arten vokser høyt i Andesfjellene, og er en sårbar *(vulnerable)* art. Den dyrkes i noen botaniske hager i Europa og Nord-Amerika.

## Arter
Den eneste anerkjente arten innen denne slekten er:
* *[[Austrocedrus chilensis]]*, = syn. *Libocedrus chilensis*

På engelsk kalles arten enten «Cordilleran Cypress» eller «Chilean Cedar» («Chilean Incense-cedar»).
## Eksterne lenker
*
Ghanzi

**Ghanzi** er en by i den vestlige del av Botswana, med  på cirka 11 000 innbyggere. Byen er hovedstad i et distrikt med samme navn.
Henry Sears

**Henry Francis Sears** (født 11. mai 1870, død 19. oktober 1920) var en amerikansk skytter som deltok i de olympiske leker 1912 i Stockholm.

Sears ble olympisk mester i skyting under OL 1912 i Stockholm. Han var med på det amerikanske laget som vant lagskytingen med pistol 50 meter med 1916 poeng foran Sverige med 1859. De andre på laget var John Dietz, Peter Dolfen og Alfred Lane.
  
## OL-medaljer
* 1912  Stockholm &ndash;  **Gull** i skyting, 50 meter pistol, lagskyting (USA)

## Referanser


## Eksterne lenker
*
Jordskjelvet i Tsjetsjenia 2008

**Jordskjelvet i Tsjetsjenia 2008** var et jordskjelv som inntraff 11. oktober 2008 klokken 09.06.10 UTC i Tsjetsjenia i Russland. Jordskjelvet varte i over 40 sekunder og ble målt til 5,9 på Richters skala av seismologer i USA, mens det ble målt til 6,3 av seismologer i Strasbourg. Minst 13 personer, inkludert tre barn fra distriktene Gudermes, Sjalinskyj og Kurtsjalojevskij ble drept som følge av jordskjelvet og en rekke etterskjelv. I tillegg ble 116 personer skadet. Skjelvene kunne føles over hele det nordlige Kaukasus, inkludert i Armenia, Georgia og Aserbajdsjan.

Totalt inntraff en serie på 16 skjelv, alle målt til mellom 3 og 6 på Richters skala. Noen skjelv varte i over 30 sekunder. Flere bygninger ble ødelagt i to tsjetsjenske distrikter og 52 000 mennesker mistet strømmen i tre forskjellige distrikter. Kommunikasjonslinjer og veier i Tsjetsjenia ble også skadet.

500 familier i byen Kurtsjaloj trengte husly i form av telt og det lokale  sykehuset i byen ble evakuert. I hovedstaden Groznyj ble en rekke vinduer knust, men skjelvet gjorde ellers lite skade.

Tsjetsjenias president Ramzan Kadyrov uttalte at: «vi har mottatt informasjon om skader fra flere distrikter... hvert eneste [offer] vil motta nødvendig hjelp og støtte».

Et kraftig etterskjelv målt til over 5 på Richters skala rammet regionen om lag 16 minutter etter det første skjelvet.

## Referanser
Cunninghamiaslekten

** Cunninghamia-slekten** (latin: * Cunninghamia *) er en slekt av smale bartrær i sypressfamilien *(Cupressaceae)*. Den har bare to arter – *** Cunninghamia konichii *** og *** Cunninghamia lanceolata*** eller «Chinese Fir» – som av enkelte forskere anses som varianter av én art.

Artene når opp til 50-55 meter høyde, er koniske og har horisontale grener, ofte noe hengende helt ytterst.  Under veksten kan stammene vokse i uregelmessig form.  De to artene er svært like av utseende.

Nålene blir 2–7&nbsp;cm og er spiralsnodd om grenene. Nålene har hvit eller lyst grågrønne striper under hver nål, og tidvis også oppå. Hvis det blir veldig kaldt kan nålene bli brune.

Konglene er små, hannkonglene i større klaser, hunnkonglene i grupper av 1-3 grønne kongler.

Trærne vokser i Kina, Taiwan og det nordlige Vietnam. De hr vært mye brukt i Kina til møbelsnekring, produksjon av esker og skap, samt til [ømmer i tempeler og ulike praktbygg. trevirket er parfymert og naturlig selv-impregnerende.

Navnet kommer av dr. James Cunningham, en engelsk lege som introduserte arten i botanisk dyrkning på 1700-tallet. I parker og botaniske hager kan artene nå opptil 30-35 meter.

## Arter
De eneste anerkjente artene innen denne slekten er:
* *[[Cunninghamia konichii]]*
* *[[Cunninghamia lanceolata]]*

På engelsk kalles arten enten « Cunninghamia ».
## Eksterne lenker
*
Fitzroyaslekten

* *[[Fitzroya cupressoides]]*

**Fitzroyaslekten** (latin: *Fitzroya*) er en slekt av nåletrær i sypressfamilien. Den har bare én kjent art – **Patagoniasypress** eller ***Fitzroya cupressoides*** – som vokser i Andesfjellene i det sørlige Chile og i tilstøtende områder av Argentina.

Arten er et inntil 60 meter høyt (20 m i parker i Europa) og massivt, tett bartre med oppreiste grener. Barken rødbrun med løftede strimler. Bladene er skjellaktige og 2-6 mm korte, og er plassert tre og tre. Tydelig hvitt stomatabånd på undersiden. Konglene er bare 2-3 mm lange, og går fra grønt til grønn-brunt under modningen gjennom den 7-8 måneders lange vekstsesongen. Konglen har to skjell og bærer bare to frø. Hannblomstene hvirgrønne. Arten er særbu med hann- og hunn-blomster på separate individer.

Arten kan trolig bli mer enn 3.600 år gammel. I nyere tid har treet vært tungt beskattet gjennom hogst, og de største treene er nå borte. Det er funnet fossiliserte varianter av treet på Tasmania. Slekten har navnet etter Robert FitzRoy, kapteinen på *[[HMS «Beagle»]]* under Darwins jordomseiling som ung mann.

På engelsk kalles det *Alerce*. Plantet ut i parker i Storbritannia siden 1849.

## Eksterne lenker
* 
Hill, R. S. and Whang, S. S. A new species of Fitzroya (Cupressaceae) from Oligocene sediments in north-western Tasmania, i *Australian Systematic Botany* 9(6), 1996, side 867-875.
Fujiansypresslekten

* *[[Fokienia hodginsii]]*

**Fujiansypresslekten** (latin: * Fokienia *) er en slekt av nåletrær i sypressfamilien. Den har bare én art – ***Fokienia hodginsii*** – som vokser idet sørvestlige  Kina, i det nordvestlige Vietnam og i tilstøtende nordlige områder av Laos. Dette området er kjent som Sichuangbanna.

*** Fokienia hodginsii *** er et høyt, inntil 20-30 meter høyt bartre med gråbrun bark. Unge trær har løs bark, eldre trær aromatisk. Bladene er skjellaktige og 2-5 mm korte, og er plassert to og to. Konglene er bare 2-3 mm lange, og sitter i grupper på 2-5. Hunnkonglene er størst, og modner i det andre året.

Treet er avhengig av sol og fuktig klima. I Vietnam vokser det på kalkstein eller granittunderlag over 900 meters høyde.

## Eksterne lenker
* 
* Arboretum de Villardebelle: Bilde av trekrone fra Arboretet i Villarbedelle.
Integrativ terapi

**Integrativ terapi** er en helhetlig terapeutisk retning som omfatter integrativ psykoterapi, bevegelsesterapi, sosioterapi og kreativitetsutvikling.

Integrativ terapi ble begynt utviklet midt på 1960-tallet av professor Dr. Hilarion G. Petzold og medarbeidere ved Fritz Perls Institut i Tyskland.

Terapien har som utgangspunkt å forstå mennesket i sin sosiale og økologiske sammenheng og går dermed utover tradisjonell behandling av individets psyke. Målet er personlig utvikling gjennom blant annet økt innsikt, et tryggere forhold til egen kropp, og økt tilgang på egen kreativitet.

Det legges vekt på at mennesket er skapende (gestaltende, ekspressivt) og trenger kreative uttrykksmuligheter. I terapien gjøres bruk av kreative medier som bevegelse, dans, maling, poesi, arbeid med leire mm. Metodene anvendes også i kreativitetesutvikling, veiledning og rådgivning, supervisjon og organisasjonsutvikling.

## Eksterne lenker
* Norsk Forening for Integrativ terapi.
* Fritz Perls Institut